words: Titlul VII " Taxa pe valoarea adăugată " din Normele metodologice de aplicare a Legii nr. 227 / 2015 privind Codul fiscal , aprobate prin Hotărârea Guvernului nr. 1 / 2016 , publicată în Monitorul Oficial al României , Partea I , nr. 22 din 13 ianuarie 2016 , cu modificările și completările ulterioare , se modifică și se completează după cum urmează:1 . La punctul 23 alineatul ( 1 ) , litera b ) se modifică și va avea următorul cuprins : b ) în cazul în care furnizorul / prestatorul realizează mai multe livrări / prestări către clientul său , în cadrul aceluiași contract sau aceleiași tranzacții , trebuie să se determine dacă există o operațiune principală și alte operațiuni accesorii sau dacă fiecare operațiune poate fi considerată independentă . O livrare / prestare trebuie să fie considerată ca accesorie unei livrări / prestări principale dacă nu constituie pentru client un scop în sine , ci un mijloc de a beneficia în cele mai bune condiții de livrarea / prestarea principală realizată de furnizor / prestator . Operațiunile accesorii beneficiază de tratamentul fiscal al operațiunii principale referitoare , printre altele , la locul livrării / prestării , cotele , scutirile , ca și livrarea / prestarea de care sunt legate . În acest sens s- a pronunțat și Curtea Europeană de Justiție în Cauza C- 349 / 96 Card Protection Plan și în cauza C- 463 / 16 Stadion Amsterdam CV ; ... ... 2 . La punctul 37 , alineatul ( 11 ) se modifică și va avea următorul cuprins:(11 ) În situația în care se comercializează un pachet care cuprinde bunuri supuse atât cotei reduse de TVA , cât și cotei standard de TVA , la un preț total , și nu se poate stabili o operațiune principală , se aplică cota de TVA corespunzătoare fiecărui bun , în măsura în care bunurile care compun pachetul pot fi separate , în caz contrar se consideră că are loc o operațiune complexă unică , aplicându -se cota standard de TVA la valoarea totală a pachetului . Se exceptează bunurile acordate gratuit în vederea stimulării vânzărilor în condițiile prevăzute la pct. 7 alin. ( 10 ) lit. a).Exemplul 1 : La vânzarea unui coș care are un preț total , care cuprinde atât produse alimentare , cât și băuturi alcoolice și produse cosmetice , se aplică cota de TVA aferentă fiecărui produs în parte , în măsura în care bunurile care compun coșul pot fi separate , în caz contrar aplicându -se cota standard de TVA la valoarea totală a coșului . Exemplul 2 : La vânzarea unui aragaz , dacă comerciantul oferă gratuit un pachet de spaghete , se consideră că acesta este acordat gratuit , în scopul stimulării vânzărilor , iar cota aplicabilă pentru vânzarea aragazului este de 19% . ... 3 . La punctul 38 , după alineatul ( 7 ) se introduce un nou alineat , alineatul ( 8) , cu următorul cuprins:(8 ) În situația în care se comercializează un pachet care cuprinde bunuri / servicii supuse atât cotei reduse de TVA , cât și cotei standard de TVA și se poate stabili o operațiune principală , cota de TVA aplicabilă pachetului este cota de TVA aplicabilă operațiunii principale , conform pct. 23 alin. ( 1 ) lit. b ) , chiar dacă prețul fiecărui element care compune prețul total plătit de un consumator pentru a putea beneficia de această prestație poate fi identificat , astfel cum s- a pronunțat și Curtea Europeană de Justiție în Cauza C- 463 / 16 Stadion Amsterdam CV.Exemplu : O persoană impozabilă înregistrată în scopuri de TVA oferă posibilitatea achiziționării unui pachet de bunuri și servicii constând în acces la un eveniment sportiv și facilități în cadrul evenimentului sportiv , precum : servicii de catering/ restaurant , produse alimentare , acces la parcare . În această situație , chiar dacă prețul fiecărui element care compune prețul total plătit de un consumator pentru a putea beneficia de această prestație ar putea fi identificat , cota de TVA aplicabilă pachetului este de 5% , respectiv cota de TVA aferentă accesului la evenimentul sportiv care reprezintă prestația principală . ...